Kære spillere, forældre, trænere og ledere i AIA Tranbjerg,

Hele AIA Tranbjergs ungdomsafdeling er inviteret gratis til AGF’s 3F Superligakamp mod Viborg FF **søndag d. 7. maj kl. 18.00** i Ceres Park.

Bag invitationen står AGF Klubsamarbejde, i samarbejde med Billund Lufthavn, som Lystrup IF er en del af, og tilbuddet gælder alle ungdomsspillere, forældre **(max. to pr. spiller),** trænere og ledere.

Nedenstående billetkode kan indløses til voksenfribilletter - og ungdomsmedlemmer har således mulighed for at tage mor/far/bedsteforældre med til kampen (max. to pr. spiller).

Fribillet-koden, AIA Tranbjerg -medlemmer skal bruge, er: **AIA2023** *(se vejledning nederst)*

Billetterne gælder til familieafsnittet på B-tribunen, hvor der er unummererede pladser. Der er derfor frit valg ift. hvor på tribunen man vil sidde. Vi forventer udsolgt, så bestil billetter i god tid.

**Program for dagen:
Kl. 15.30:** Lokale 20 i Ceres Arena åbner for AIA Tranbjerg -medlemmer, hvor vi byder på kaffe til forældrene
**Kl. 16.00:** Forkamp for U9 mod Lystrup IF
*(forældre, søskende kan fra kl. 15.50 komme ind via A1-A3-indgangen. Under kampene skal alle tilskuere opholde sig på løbebanen* ***bag målet****. Det er ikke tilladt at gå ind på fodboldbanen.)* **Kl. 17.20:** Indløbsspillere mødes i lokale 20
**Kl. 17.54:** Indløb for U10
**Kl. 18.00:** AGF – VFF starter
**Kl. 18.48:** To udvalgte AIA Tranbjerg -spillere deltager i en pausekonkurrence (spark tættest på midten)

Vi håber på stor opbakning til kampen d. 7. maj. Så kom og vær med til at skabe en flot kulisse - og vær sammen om en god fodboldoplevelse i Ceres Park.

Har du/I spørgsmål til arrangementet, er I velkomne til at skrive til tsk@agf-as.dk fra AGF Klubsamarbejde. Vi glæder os til at se jer!

Med venlig hilsen,

**AGF Fodbold**

**GUIDE: Sådan henter I gratis voksenbilletter**

1. Gå til <https://billet.agf.dk/>
2. Log ind eller opret konto
3. Vælg AGF - VFF
4. Vælg ’Familieafsnit', vælg antal billetter og klik OK.
5. Klik på 'Kurv'
6. Vælg billettype og indsæt koden **AIA2023** for hver billet
7. Klik på næste og afslut transaktionen
8. Du kan nu downloade dine billetter eller vælge at få dem tilsendt som SMS

**Oversigtskort over Ceres Park:**

****